Амма шеко йоцуш дара оцу хиламо нохчашна т1е боккха 1аткъам бина хилар. Вай дицдан ца деза и санна долу та1зар даран кеп Шемалал хьалха хиллачу имамаша а лелийна хилар. Г1еза–Мохьмада цкъа ша галваьлча, шена а шед еттийтинера. Хьамзат-Бек цулла а т1ехвелира. Цо шена шед а еттийтира, чуволлийтина кходе-буьйса а даьккхира, ша имам воллушехьа. Иштта шари1атан бакъо массарна т1ехь цхьатерра лела еза бохург дара иза.